《寄蒋大漕》
宋代·徐积

大使莫忧淮上老，无山可望梅花少。梅花可种山奈何，日中枕上山更多。

不开两眼行一步，悬崖绝磴青嵯峨。岂无閒僧坐林下，亦有樵子持斧柯。

起来恍惚从万里，便买玄猿栽薜萝。人閒流水寓之意，天外白云来者歌。

作者简介：徐积（1028—1103）北宋聋人教官。字仲车，楚州山阳（今江苏淮安）人。因晚年居楚州南门外，故自号南郭翁。生于宋仁宗天圣六年，卒于徽宗崇宁二年，年七十六岁。政和六年（1116），赐谥节孝处士。家乡人为其建 “徐节孝祠”，明清两代均有修缮，毁于解放初期。《宋史》卷四五九有传。